CELEX: 32020D1262
Language: hu
Date: 2020-09-04 00:00:00
Title: A Tanács (EU) 2020/1262 végrehajtási határozata (2020. szeptember 4.) a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. cikkétől eltérő intézkedések alkalmazásának Románia számára történő engedélyezéséről szóló 2012/232/EU végrehajtási határozat módosításáról

10.9.2020   
               
               
                  HU
               
               
                  Az Európai Unió Hivatalos Lapja
               
               
                  L 296/6
               
            
         A TANÁCS (EU) 2020/1262 VÉGREHAJTÁSI HATÁROZATA
         (2020. szeptember 4.)
         a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. cikkétől eltérő intézkedések alkalmazásának Románia számára történő engedélyezéséről szóló 2012/232/EU végrehajtási határozat módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikkére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2006/112/EK irányelv 168. cikke többek között úgy rendelkezik, hogy az adóalanyok jogosultak az adóköteles tevékenységükhöz felhasznált termékek és szolgáltatások után fizetett hozzáadottérték-adóból (héa) levonni az érintett tagállamban fizetendő vagy megfizetett héát. Az említett irányelv 26. cikke (1) bekezdésének a) pontja értelmében valamely vállalkozás vagyonát képező termékeknek az adóalanyok saját, illetve alkalmazottaik szükségleteinek kielégítésére vagy általában vállalkozásidegen célokra történő felhasználását ellenérték fejében nyújtott szolgáltatásnak kell tekinteni, amennyiben az ilyen termékek héája teljesen vagy részben levonható volt.
                  
               
                     (2)
                  
                  
                     Románia a 2012/232/EU tanácsi végrehajtási határozattal (2) felhatalmazást kapott arra, hogy 2014. december 31-ig 50 %-ra korlátozza a héalevonási jogot egyes, nem kizárólag üzleti célra használt közúti gépjárművek vásárlása, Közösségen belüli beszerzése, importja, bérlése és lízingje, valamint az ilyen járművekkel kapcsolatos kiadások esetében, valamint hogy az adóalanyokat mentesítse azon kötelezettség alól, hogy a 2006/112/EK irányelv 26. cikke (1) bekezdésének a) pontja szerint ellenérték fejében nyújtott szolgáltatásként számolják el az ilyen járművek vállalkozásidegen célokra történő használatát. Az (EU) 2015/156 tanácsi végrehajtási határozat (3)2017. december 31-ig meghosszabbította a 2012/232/EU végrehajtási határozat érvényességi időszakát. Az (EU) 2017/2012 tanácsi végrehajtási határozattal (4) Románia felhatalmazást kapott arra, hogy a közúti gépjárművekkel kapcsolatos, a teljes mértékű héalevonásból kizárt kiadásokat meghatározó uniós szabályok hatálybalépésének napjáig vagy 2020. december 31-ig – attól függően, hogy melyik időpont a korábbi – továbbra is alkalmazza az eltérő intézkedéseket.
                  
               
                     (3)
                  
                  
                     Románia a Bizottságnál 2020. március 13-án iktatott levelében felhatalmazást kért a 2006/112/EK irányelv 26. cikke (1) bekezdésének a) pontjától és 168. cikkétől eltérő intézkedés alkalmazásának folytatására annak érdekében, hogy továbbra is korlátozhassa a héalevonási jogot egyes, nem kizárólag üzleti célra használt közúti gépjárművekkel kapcsolatos kiadások esetében.
                  
               
                     (4)
                  
                  
                     Azáltal, hogy Románia százalékos átalányértéket alkalmaz a nem kizárólag üzleti célra használt közúti gépjárművekkel kapcsolatos kiadások tekintetében levonható héa összegére, egyszerűbbé válik a héa beszedésének eljárása.
                  
               
                     (5)
                  
                  
                     A 2006/112/EK irányelv 395. cikke (2) bekezdése második albekezdése alapján a Bizottság 2020. április 2-án kelt levelében továbbította Románia kérelmét a többi tagállamnak. A Bizottság 2020. április 3-án kelt levelében értesítette Romániát arról, hogy birtokában van a kérelem elbírálásához szükséges valamennyi információnak.
                  
               
                     (6)
                  
                  
                     A 2012/232/EU végrehajtási határozat 4. cikke (2) bekezdése alapján Románia a meghosszabbítás iránti kérelemmel együtt benyújtotta a Bizottságnak az említett végrehajtási határozat alkalmazásáról szóló jelentést. A jelenleg rendelkezésre álló információk alapján Románia úgy nyilatkozott, hogy az 50 %-os korlát továbbra is indokolt és megfelelő.
                  
               
                     (7)
                  
                  
                     Az eltérő intézkedések időbeli hatályát a szóban forgó intézkedések hatékonyságának és a százalékos korlátozás megfelelő voltának értékeléséhez szükséges időtartamra kell korlátozni. Ezért indokolt felhatalmazni Romániát arra, hogy 2023. december 31-ig folytassa az eltérő intézkedések alkalmazását.
                  
               
                     (8)
                  
                  
                     Amennyiben Románia úgy ítéli meg, hogy a felhatalmazás időbeli hatályát 2023 utánra is ki kell terjeszteni, 2023. március 31-ig meghosszabbítás iránti kérelmet kell benyújtania a Bizottsághoz, és mellékelnie kell hozzá egy jelentést, amely magában foglalja a héa levonására vonatkozó jog tekintetében a 2012/232/EU végrehajtási határozat alapján alkalmazott százalékos korlátozás értékelését.
                  
               
                     (9)
                  
                  
                     Az eltérő intézkedések csak elhanyagolható mértékben fogják befolyásolni Románia végső fogyasztói szinten beszedett adóbevételének teljes összegét, és nem lesznek kedvezőtlen hatással az Unió hozzáadottérték-adóból származó saját forrásaira.
                  
               
                     (10)
                  
                  
                     A 2012/232/EU végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2012/232/EU végrehajtási határozat 4. cikkének helyébe a következő szöveg lép:
            
               
                  „4. cikk
                  
                     (1)   E határozat a közúti gépjárművekkel kapcsolatos, a teljes mértékű héalevonásból kizárt kiadásokat meghatározó uniós szabályok hatálybalépésének napján, de legkésőbb 2023. december 31-én hatályát veszti.
                  
                  
                     (2)   Az e határozatban meghatározott intézkedések időbeli hatályának meghosszabbítására vonatkozó kérelmet 2023. március 31-ig kell benyújtani a Bizottsághoz. Az ilyen kérelemhez mellékelni kell egy jelentést, amely magában foglalja a héa levonására vonatkozó jog tekintetében az e határozat alapján alkalmazott százalékos korlátozás értékelését.”
                  
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak Románia a címzettje.
         
         
            Kelt Brüsszelben, 2020. szeptember 4-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 347., 2006.12.11., 1. o.
         
         
            (2)  A Tanács 2012/232/EU végrehajtási határozata (2012. április 26.) a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. cikkétől eltérő intézkedések alkalmazásának Románia számára történő engedélyezéséről (HL L 117., 2012.5.1., 7. o.).
         
            (3)  A Tanács (EU) 2015/156 végrehajtási határozata (2015. január 27.) a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. cikkétől eltérő intézkedések alkalmazásának Románia számára történő engedélyezéséről szóló 2012/232/EU végrehajtási határozat időbeli hatályának meghosszabbításáról (HL L 26., 2015.1.31., 27. o.).
         
            (4)  A Tanács (EU) 2017/2012 végrehajtási határozata (2017. november 7.) a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. cikkétől eltérő intézkedések alkalmazásának Románia számára történő engedélyezéséről szóló 2012/232/EU végrehajtási határozat módosításáról (HL L 292., 2017.11.10., 57. o.).